હાલ દેશમાં કોંગ્રેસ નેતા શશી થરૂરના નિવેદનને લઇને રાજકારણ ગરમાયું છે, થોડા સમય પહેલા થરૂરે કહ્યું કે, જો ભાજપ વર્ષ 2019ની લોકસભા ચૂંટણી જીતશે તો તેઓ એક નવું બંધારણ તૈયાર કરશે જેનાથી ભારત 'હિંદુ પાકિસ્તાન' બની જશે. થરૂર માને છે કે પાકિસ્તાનની જેમ જ ભારતમાં પણ અલ્પસંખ્યકોના અધિકારો ખતમ થઈ જશે. તો વિવાદ બાદ થરૂરે સ્પષ્ટ કહ્યું કે તેઓ પોતાના નિવેદનથી પીછે નહીં હટે અને વાંરવાર આ વાત કર્યાં કરશે. તો બીજી તરફ ભાજપે આ મુદ્દાને રાજકીય રંગ આપવાનો પ્રયાસ શરૂ કર્યો છે અને આ મુદ્દે રાહુલ ગાંધીએ માફી માગવી જોઈએ તેમ કહ્યું છે.